sYyur Emar MEZDAD
I – BELEID MESKIN... TAMEDDURT-IS
Ass n 12 magu 1950, deg wexxam n wid ur nḥellu deg-giwen n sbiṭar di tama tazelmaṭ, yemmuṭ Uqbayli meskin. TenYa-t tusut. Imḍel d aYrib. Yiwen ur isli. Yiwen ur as-ifriḥ. Yiwen ur iqriḥ.
Anwa-t umexluq-a ? D Beleid « bu tektabin », amaru n tmaziYt. Tiras-s meḍlent ur ead ddirent. Beleid bu tmucuha. Amaru yezwar wiyiḍ. Fell-as i tura C. Lacoste : «... d yiwen si Leqbayel yebḍan Yef sin idelsan : idles n teqbaylit d win n tṛumit ». Meena nekk a d-iniY Beleid, ul-is Yer teqbaylit kan i-gedda. Acku, lemmer i s-ihwa ad yaru s tefransist am netta am-miyiḍ - fiḥel ma nebder-ed ḥedd. Zik zik ilmed tafṛansist imi yemma-s tesseYr-it di yal tama. Maena Yas akken yemma-s tessYer tafransist, arraw-is yakk tesseḥfed-asen taqbaylit. Amazuz maḍi d Beleid ittaru-tt.
Beleid, ilul deg useggass n 1909 deg Aẓru Uqellal (deg At Mangellat). Tameddit n wass qbel leica iwwet lbaṛud deg wezrug. DaYen tiYratin : « ilul-ed wergaz, irna-d ubeckiḍ » akken qqaren deg wawal. Irna-d Yef tlata warrac nniḍen, d snat teḥdayin.Yemma-s, qqaren-as Dehbiyya, nettat akken i d-nenna tesselmad tafṛansist.TeYra,«Tticixett ». acku di lawan-nni illa baba-s (Jeddi-s n Beleid) ixeddem Yer Baylek (di lamiri). Tekcem Yer uYerbaz n teḥdayin di Taddart Ufella (Larebea n At Yiraten). TeYra din armi tessaweḍ Yer le Brevet. Armi tewweḍ 17 iseggwasen, teffeY at-tesYer. Zik zik sneflen-tt-id di taddart. YuY-it yiwen d argaz l-leali. Iğğa-t at-texdem, Yur-es leeqliyya t-tatrart tufrar-ed Yef lawan deg way deg taqcict tettwarked. FfYen si tmurt, imi Dehbiyya ur t-id-isaḥ ara at-textir anda ara tesYer. Tugi at-tetruzi. Fkan-as amkan ttagin wid itruzan. Asmi eyan di lYerba, am nettat am at wexxam-is, uYalen-d Yer tmurt. Ṭṭfen lqahwa di Micli, Din i ilul Beleid. D wi s setta. Nesmekti-d aḥric-a di tmeddurt n Beleid, i wakken a d-nini tin i t-id-irebban d lall n tmussni, ama s teqbaylit ama s tefṛansist. Beleid ixtar !! S teqbaylit i gettaru.
Akken mazal-it d acawrar, asmi izger Yer Fṛansa, yewwi-t dadda-s Mbarek. Iqqim tlata ṛebea iseggasen armi yessaweḍ Yer ukayad(diplôme) amenzu : Aselkiw(certificat), ugin-as a t-iseeddi. Γef xemseṭṭac iseggasen i-gebda lemḥayen. YuYal-ed Yer Aẓru. Zewğen-a akken d ameẓẓyan. Taqcict n taddart. Cwiṭ teqqim twureb. YuYal tebra. Zik zik i s-eerqent i Beleid meskin. Irwa jjih di Micli, netta d ilmeẓyen nniḍen, wiwumi eerqent dayen : dduminu, tissit seg galluy Yer tmeddit, amenḍer di leqhawi ttbernat. Yibbas Iṭṭawel-it armi d Lezzayer. Ahat ad yaf axeddim si leeḍil i s-d ssawalen Yer leesker. Aqadum n tmenğart yaf din iman-is. Cwit kan rran-t d lkabran, amecwar yuYal sserğan. IsseYra, iwehha aṭas : ṣṣifa, ṭṭiea, taḍsa. Ulac anda ur iggar iman-Ieeğğeb meddenTafṛansist isṭerḍiq-it am aman. [..].
Deg ussan-agi yeseedda di leesker i bdan neṭṭden-t yakk leeyub : ccemma, ddexxan, ccrab. Ccrab yuY-as idammen. Sin iberdan i tsseYlin di legṛad. Acku m' ara isew ur yettaṭṭaf ara iles-is. Awal d aerab wayeḍ d aqbayli. Tettergigi-d tasa-s Yef tmurt t-tmeslayt-is.
yettkemmil
kab_Latn kab_Latn kab_Latn kab_Latn kab_Latn kab_Latn kab_Latn kab_Latn